
	Դիտարկումներ․
Համաձայն նախագծի 1-ին կետի 3-րդ ենթակետի՝ «Նախադպրոցական կրթության մեթոդիստը» վերանվանվում է «Նախադպրոցական կրթության մեթոդիստ՝ հաստատության Տնօրենի ուսումնական գծով տեղակալ» (Տնօրենի տեղակալ՝ հանրակրթական ուսումնական հաստատության) (N 6 հավելվածում), դրանից բխում է, որ պետք է փոփոխություններ անել նաև Հայաստանի Հանրապետության կառավարության՝ «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» 2023 թվականի  փետրվարի 16-ի N 216-Ն որոշման (այսուհետև՝ որոշում) հավելված N 1-ի՝ Տնօրենի տեղակալի (Գլուխ 2) պաշտոնի նկարագրում։ Եթե վերոնշյալը նոր, առանձին հաստիք է, ապա պետք է հստակեցվեն պաշտոնային պարտականությունները, 
ինչպես նաև  որոշման հավելված N 6-ի ««Կրթահամալիր» պետական ոչ առևտրային կազմակերպության մանկավարժական աշխատողների պաշտոնների» նկարագիր բաժնի 1-ին գլխի՝ «Տնօրեն» պաշտոնի նկարագրում անհրաժեշտ է կատարել լրացումներ՝ ներառելով նախադպրոցական կրթության ոլորտը կարգավորող օրենսդրությամբ նախատեսված համապատասխան գործառույթները (մրցույթների հայտարարում, խորհրդակցական մարմինների և մանկավարժական աշխատողների գործունեության նկատմամբ վերահսկողության իրականացում և այլն)։




Միաժամանակ հարկ է նշել, որ որոշման հավելված N 6-ի 14-24-րդ կետերով նախատեսված գործառույթների շրջանակում անհրաժեշտ է առաջնորդվել ՀՀ կրթության, գիտության, մշակույթի և սպորտի նախարարի 2024 թվականի մարտի 27-ի N 20-Ն հրամանով սահմանված պահանջներով։

	«Նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» պաշտոնը նոր հաստիք չէ։ Նախագծով գործող «նախադպրոցական կրթության մեթոդիստ» պաշտոնը վերանվանվում է՝ պաշտոնների անվանման միասնականացման, կառավարման համակարգում կիրառվող պաշտոնների համադրելիության և պաշտոնների նկարագրերի ներդաշնակեցման նպատակով։ Արդյունքում, որոշմամբ կիրառվող «նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» պաշտոնը և դրա նկարագիրը համապատասխանեցվում են ՀՀ կրթության, գիտության, մշակույթի և սպորտի նախարարի 2024 թվականի մարտի 27-ի N 20-Ն հրամանով սահմանված «մեթոդիստ՝ հաստատության տնօրենի ուսումնական գծով տեղակալ» պաշտոնին և դրա նկարագրին։

Այդ գործառույթները որոշ չափով արդեն նախատեսված են տնօրենի պաշտոնի նկարագրում։ Իրականում անհրաժեշտություն չկա ստեղծելու նոր, բովանդակությամբ կրկնվող լիազորություններ, այլ պետք է հստակեցնել, որ գործող գործառույթները տարածվում են նաև նախադպրոցական կրթական ծրագրի կազմակերպման և իրականացման վրա։ Այդ մոտեցմամբ էլ նախագծում կատարվել են համապատասխան լրացումներ. մասնավորապես, նոր խմբագրությամբ են շարադրվել որոշման N 6 հավելվածի ««Կրթահամալիր» պետական ոչ առևտրային կազմակերպության մանկավարժական աշխատողների պաշտոնների» նկարագիր բաժնի 1-ին գլխի 1-ին կետի 11-րդ և 19-րդ ենթակետերը, ինչպես նաև այն լրացվել է նոր՝ 26-րդ ենթակետով, որոնցով հստակեցվել են նախադպրոցական կրթական ծրագրի իրականացմանը վերաբերող համապատասխան գործառույթները։
Առաջարկը ներառված է գործող որոշման 10-րդ կետում՝ 
«10. Սահմանել, որ սույն որոշման N 6 հավելվածի անվանացանկում նշված նախադպրոցական կրթության հաստիքների պաշտոնների նկարագրերը սահմանված են Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մարտի 27-ի «Նախադպրոցական ուսումնական հաստատությունների մանկավարժական և վարչատնտեսական աշխատողների անվանացանկը և պաշտոնների նկարագրերը սահմանելու և Կրթության և գիտության նախարարի 2011 թվականի ապրիլի 26-ի N 416-Ն հրամանը ուժը կորցրած ճանաչելու մասին» N 20-Ն հրամանի N 1 հավելվածում:»: 

	Առաջարկություններ․
1. Որոշման հավելված N 1 «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների նկարագիր» բաժնի 2-րդ՝ «Տնօրենի տեղակալ» գլխի՝

ա. 1-ին կետը լրացնել նոր՝ 16-րդ ենթակետով՝ հետևյալ բովանդակությամբ.
«16) կազմակերպում, համակարգում և վերահսկում է հաստատության կազմում գործող նախադպրոցական կրթական ծրագրերի (նախակրթարանի) ուսումնադաստիարակչական գործընթացը, ապահովում է նախադպրոցական կրթության պետական չափորոշչի պահանջների կատարումը, մեթոդական աջակցություն է ցուցաբերում դաստիարակներին և մանկավարժական մյուս աշխատողներին.».

	Ընդունվել է մասնակի։ Առաջարկության հիման վրա նախագծում կատարվել են համապատասխան լրացումներ ինչպես տնօրենի, այնպես էլ տնօրենի տեղակալի աշխատանքային գործառույթներում՝ նախադպրոցական կրթական ծրագրի (նախակրթարանի) կազմակերպման և իրականացման հետ կապված լիազորությունների հստակեցման նպատակով։
Մասնավորապես, նոր խմբագրությամբ է շարադրվել որոշման հավելված N 1-ի «Տնօրեն՝ հանրակրթական ուսումնական հաստատության» գլխի 1-ին կետի 14-րդ ենթակետը՝ սահմանելով տնօրենի պատասխանատվությունը նաև հաստատության կազմում իրականացվող նախադպրոցական կրթական ծրագրերի իրականացման, կրթական գործընթացի կազմակերպման և կրթության որակի ու բովանդակության ապահովման համար։ Միաժամանակ, «Տնօրենի տեղակալ՝ հանրակրթական ուսումնական հաստատության» գլխում լրացվել է 16-րդ ենթակետը, որով տնօրենի տեղակալի գործառույթներում հստակեցվել են նախադպրոցական կրթական ծրագրի ուսումնադաստիարակչական գործընթացի կազմակերպման, համակարգման, վերահսկման և մեթոդական աջակցության հետ կապված լիազորությունները։


	
բ. 2-րդ կետը (գիտելիքներին, կարողություններին և հմտություններին ներկայացվող ընդհանրական պահանջները) «Նախադպրոցական կրթության մասին» բառերից հետո լրացնել «, Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մարտի 27-ի N 20-Ն հրամանի» բառերով.

	
Չի ընդունվել։ Նույն պարբերությամբ արդեն սահմանված է հետևյալ ձևակերպումը՝ «իր պաշտոնային պարտականություններին վերաբերող՝ Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ նախարարություն) համապատասխան նորմատիվ ակտերը, իրավական այլ փաստաթղթեր», որն ընդգրկում է առաջարկվող կարգավորումը, ուստի դրա լրացուցիչ մասնավորեցման անհրաժեշտություն չկա։

	2. նախագծի 1-ին կետի 4-րդ ենթակետից հանել կրկնվող «որոշման»  բառը։ 

	                                      Ընդունվել է:

	3. նախագծի 1-ին կետի 4-րդ ենթակետի «բ» պարբերությունը «նպատակով» բառից հետո լրացնել «իր հրամանով» բառերով։

	                                     Ընդունվել է:

	ՀՀ տարածքային կառավարման և ենթակառուցվածքների նախարարություն
	ԴԽ/15․2/25116-2026
02.07.2026

	«Հայաստանի Հանրապետության կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) քննարկվել է ՀՀ մարզպետների աշխատակազմերի հետ։ 
Քննարկման արդյունքներով հայտնում ենք, որ Նախագծի վերաբերյալ առաջարկություններ և դիտողություններ չկան։

	Ընդունվել է:

	Երևանի քաղաքապետարան
	01/87851-26
06.07.2026

	Ի պատասխան Ձեր՝ 2026 թվականի հունիսի 22-ի թիվ 01/09.1/21604-2026 գրության` ներկայացված «Հայաստանի Հանրապետության կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկում ենք դիտարկել Հայաստանի Հանրապետության կառավարության 2025 թվականի  հունիսի 26-ի N 850-Ն որոշման մեջ ««Անվտանգ կենսագործունեություն» առարկայի ուսուցիչ և շտաբի պետ» հաստիքի ֆինանսավորման նորմատիվները սահմանելու հնարավորությունը:


	««Անվտանգ կենսագործունեություն» առարկայի ուսուցիչ և շտաբի պետ» հաստիքի ֆինանսավորման նորմատիվների սահմանման վերաբերյալ առաջարկը կքննարկվի սահմանված կարգով՝ համապատասխան շահագրգիռ ստորաբաժանումների և կողմերի հետ: Քննարկումների արդյունքներով անհրաժեշտության դեպքում հարցին կտրվի համապատասխան ընթացք:

	ՀՀ ֆինանսների նախարարություն
	01/34-3/18130-2026
06.07.2026

	Ձեր սույն թվականի հունիսի 22-ի N01/09․1/21604-2026 գրությամբ ներկայացված՝ «Հայաստանի Հանրապետության կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ, մեր իրավասությունների շրջանակներում, առաջարկներ չունենք։


	Ընդունվել է:

	ՀՀ արդարադատության նախարարություն
	/27.3/39851-2026
02.08.2026

	1․ «Հայաստանի Հանրապետության կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ բովանդակային դիտարկումներ չունենք։
Միաժամանակ, անհրաժեշտ է Նախագծի 1-ին կետի 3-րդ ենթակետը վերանայել, քանի որ դրանով նախատեսվում է Հայաստանի Հանրապետության կառավարության 2023 թվականի փետրվարի 16-ի N 216-Ն որոշման N 1-ի՝ «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների» նկարագիր բաժնի 2-րդ՝ «Տնօրենի տեղակալ՝ հանրակրթական ուսումնական հաստատության» գլխի 1-ին կետի 16-րդ ենթակետը շարադրել նոր խմբագրությամբ, մինչդեռ նշված կետը 16-րդ ենթակետ չունի: 
Բացի այդ, առաջարկում ենք Նախագծի 1-ին կետի 2-4-րդ, 6-րդ ենթակետերում «պաշտոնների» բառից հետո կիրառված չակերտը նախատեսել «նկարագիր» բառից հետո։
	Ընդունվել է:

	ՀՀ վարչապետի աշխատակազմ
	02/11/28119-2026
18.08.2026

	Առաջարկում ենք քննարկել նախագծի վերաբերյալ հետևյալ դիտարկումները.
1. Նախագծի 1-ին կետի 1-ին ենթակետով Կառավարության 16.02.2023թ. N 216-Ն որոշումը այսուհետ՝ որոշում լրացվում է 13-րդ և 14-րդ կետերով, որոնցով սահմանվում է, որ «Անվտանգ կենսագործունեություն» առարկայի ներդրումն իրականացվելու է փուլային եղանակով, իսկ մինչև «Անվտանգ կենսագործունեություն» առարկայի փուլային ներդրման ավարտը հաստատություններում դասավանդվելու է «Նախնական զինվորական պատրաստություն» առարկան: Գտնում ենք, որ առաջարկվող կարգավորումը հստակեցման կարիք ունի, քանի որ չեն նշվում ներդրման փուլերը և վերջնաժամկետը, հիմնավորման մեջ պարզաբանված չեն «Անվտանգ կենսագործունեություն» առարկայի ներդրումը փուլային եղանակով իրականացվելու պատճառները: Բացի այդ, հարկ է նկատի ունենալ, որ հանրակրթության պետական չափորոշչում «Նախնական զինվորական պատրաստություն» առարկան այլևս ներառված չէ: 

	«Անվտանգ կենսագործունեություն» առարկայի փուլային ներդրման հստակ ժամանակացույցը սահմանվել է ՀՀ կրթության, գիտության, մշակույթի և սպորտի նախարարի 2026 թվականի հուլիսի 28-ի N 78-Ն հրամանով՝ նախատեսելով դրա ամբողջական ներդրումն ավարտել 2030-2031 ուսումնական տարում։
«Անվտանգ կենսագործունեություն» առարկայի փուլային ներդրումը նախատեսվում է իրականացնել հետևյալ ժամանակացույցով՝
· 2026-2027 ուսումնական տարվանից՝ 5-րդ և 10-րդ դասարաններում,
· 2027-2028 ուսումնական տարվանից՝ 5-րդ, 6-րդ, 10-րդ և 11-րդ դասարաններում,
· 2028-2029 ուսումնական տարվանից՝ 5-րդ, 6-րդ, 7-րդ, 10-րդ և 11-րդ դասարաններում,
· 2029-2030 ուսումնական տարվանից՝ 5-րդ, 6-րդ, 7-րդ, 8-րդ, 10-րդ և 11-րդ դասարաններում,
· 2030-2031 ուսումնական տարվանից՝ 5-րդ, 6-րդ, 7-րդ, 8-րդ, 9-րդ, 10-րդ և 11-րդ դասարաններում։
 «Անվտանգ կենսագործունեություն» առարկայի փուլային ներդրման անհրաժեշտությունը պայմանավորված է կրթության բովանդակության արդիականացման և սովորողների՝ ժամանակակից բազմաբնույթ արտակարգ իրավիճակներում անվտանգ և պատասխանատու վարքագիծ դրսևորելու կարողությունների ձևավորման անհրաժեշտությամբ։ Գործող «Նախնական զինվորական պատրաստություն» դասընթացի բովանդակության վերլուծությունը ցույց է տվել, որ այն հիմնականում ուղղված է ռազմամարզական պատրաստության ձևավորմանը և ամբողջությամբ չի ընդգրկում բնական, տեխնածին, համաճարակային, տեղեկատվական և ռազմական բնույթի ռիսկերին արձագանքելու, դրանք գնահատելու և համապատասխան վարքագիծ դրսևորելու կարողությունները։
Հաշվի առնելով նշվածը՝ նախատեսվում է աստիճանաբար ընդլայնել անվտանգության կրթության բովանդակությունը և անցում կատարել «Անվտանգ կենսագործունեություն» առարկայի ներդրմանը՝ ապահովելով սովորողների անվտանգության կարողունակությունների փուլային և շարունակական ձևավորումը։ Առարկայի բովանդակությունը ներառում է, մասնավորապես, ռիսկերի գնահատման, արագ կողմնորոշման, արտակարգ իրավիճակներում համապատասխան վարքագծի դրսևորման, ինչպես նաև ֆիզիկական, հոգեբանական, տեղեկատվական և քաղաքացիական անվտանգության վերաբերյալ կարողությունների ձևավորում։
Միաժամանակ, հաշվի առնելով, որ «Անվտանգ կենսագործունեություն» առարկայի ներդրումն իրականացվելու է փուլային եղանակով, մինչև դրա ամբողջական ներդրման ավարտը «Նախնական զինվորական պատրաստություն» առարկայի դասավանդման շարունակականությունը նախատեսվում է պահպանել որպես անցումային կարգավորում՝ ուսումնական գործընթացի անընդհատությունն ապահովելու նպատակով։ Այսպիսով, «Նախնական զինվորական պատրաստություն» առարկայի պահպանումը չի նախատեսվում որպես հանրակրթության պետական չափորոշչով սահմանված վերջնական կարգավորում, այլ կիրառվելու է բացառապես անցումային ժամանակահատվածում՝ մինչև «Անվտանգ կենսագործունեություն» առարկայի ամբողջական ներդրումը։
Նշված կարգավորումները նպատակ ունեն ապահովելու կրթության բովանդակության հետևողական արդիականացումը, սովորողների անվտանգության կարողունակությունների համակողմանի զարգացումը և կրթական գործընթացի անընդհատությունը։


	2. Նախագծի 1-ին կետի 5-րդ ենթակետով որոշման N 6 հավելվածում  «Նախադպրոցական կրթության մեթոդիստ» բառերը փոխարինվում են «Նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» բառերով: Ըստ նախագծի հիմնավորման՝ դրանով «ճշգրտվում է կրթահամալիրի «Նախադպրոցական կրթության մեթոդիստ» պաշտոնի անվանումը՝ այն համապատասխանեցնելով կառավարման համակարգում կիրառվող պաշտոնների անվանումների միասնականացման և պաշտոնների նկարագրերի ներդաշնակեցման անհրաժեշտությանը։ Փոփոխությունը չի նախատեսում նոր հաստիքի ստեղծում, այլ գործող պաշտոնի անվանման ճշգրտում է, որի արդյունքում կրթահամալիրի «Նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» պաշտոնի անվանումը և դրա նկարագիրը համապատասխանեցվում են ՀՀ կրթության, գիտության, մշակույթի և սպորտի նախարարի 2024 թվականի մարտի 27-ի N 20-Ն հրամանով սահմանված «մեթոդիստ՝ հաստատության տնօրենի ուսումնական գծով տեղակալ» պաշտոնի տրամաբանությանը:»: Սույն պարզաբանման կապակցությամբ հարկ է նկատի ունենալ, որ որոշման N 6 հավելվածում արդեն իսկ առկա է «Տնօրենի տեղակալ» պաշտոնը, ինչը բացակայում է ԿԳՄՍ նախարարի վերոհիշյալ հրամանում: Ըստ այդմ,  նախարարի հրամանով նախադպրոցական կրթության մեթոդիստին վերապահվել են նաև հաստատության տնօրենի ուսումնական գծով տեղակալի գործառույթներ, քանի որ տնօրենի տեղակալի հաստիք չի նախատեսվել, իսկ նման հաստիքի առկայության պարագայում միաժամանակ տնօրենի տեղակալի և մեթոդիստ, տնօրենի տեղակալի պաշտոններ նախատեսելը կարող է հանգեցնել գործառույթների կրկնության, հետևաբար ենթակա է ծանրակշիռ հիմնավորման:

	Նախագծով նախատեսվող փոփոխության նպատակն է «Նախադպրոցական կրթության մեթոդիստ» պաշտոնի անվանման հստակեցումը՝ հաշվի առնելով տվյալ պաշտոնի կողմից իրականացվող գործառույթների բնույթը և կրթահամալիրի կառավարման կառուցվածքի առանձնահատկությունները։
Միաժամանակ, որոշման N 6 հավելվածում «Տնօրենի տեղակալ» պաշտոնի առկայությունը չի կարող հիմք հանդիսանալ տվյալ փոփոխությունը չնախատեսելու համար, քանի որ «Նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» պաշտոնը և «Տնօրենի տեղակալ» պաշտոնը նույնական պաշտոններ չեն և ունեն տարբեր գործառութային ուղղվածություն։ Մասնավորապես, նախագծով հստակեցվող պաշտոնը պայմանավորված է նախադպրոցական կրթության կազմակերպման, մեթոդական ապահովման և համապատասխան ուսումնական գործընթացների համակարգման առանձնահատկություններով, իսկ «Տնօրենի տեղակալ» պաշտոնի առկայությունը չի նշանակում, որ տվյալ պաշտոնին վերապահված գործառույթները նույնությամբ վերապահվում են նաև նախադպրոցական կրթության մեթոդիստին։
Նախագծով որևէ նոր հաստիք չի նախատեսվում, և «Նախադպրոցական կրթության մեթոդիստ՝ հաստատության տնօրենի ուսումնական գծով տեղակալ» պաշտոնի անվանման սահմանումը չի հանգեցնում հաստիքների թվի ավելացման։ Փոփոխությունը պայմանավորված է գործող պաշտոնի անվանման և դրա փաստացի գործառութային բովանդակության հստակեցման անհրաժեշտությամբ։
Հետևաբար, «Տնօրենի տեղակալ» պաշտոնի առկայությունը չի կարող դիտարկվել որպես նախագծով առաջարկվող փոփոխությունը բացառող հանգամանք, իսկ պաշտոնների գործառույթների հնարավոր կրկնությունը կարգավորվում է համապատասխան պաշտոնների նկարագրերով՝ հաշվի առնելով յուրաքանչյուր պաշտոնի իրավասության և պատասխանատվության շրջանակը։
Հաշվի առնելով վերոգրյալը՝ դիտարկումը չի ընդունվում։


	ՀՀ վարչապետի աշխատակազմի

Համաձայն Նախագծի լրամշակված տարբերակում կատարված լրացման (1-ին կետի 5-րդ ենթակետ)՝ «Ճանապարհային անվտանգ երթևեկության և վարորդական իրավունքի նախապատրաստական» խմբակի խմբակավարի համար սահմանվում է ճանապարհային երթևեկության անվտանգության և վարորդական իրավունքի նախապատրաստման ուղղությամբ իրավասու մարմնի կողմից սահմանված կամ հաստատված համապատասխան վերապատրաստում անցած լինելու պահանջ։ Առաջարկում ենք հստակեցնել վերապատրաստման անվանումը։


	


Ընդունվել է, նախագիծը խմբագրվել է:

	ՀՀ Վարչապետի աշխատակազմի սոցիալական հարցերի կոմիտեի նիստ
	02.10.2026թ.

	5 որոշման Հավելված N 1-ի՝ «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների» նկարագիր բաժնի 13-րդ՝ «Խմբակավար՝ հանրակրթական ուսումնական հաստատության» գլխի 3-րդ կետը լրացնել հետևյալ բովանդակությամբ նոր նախադասությամբ. 
««Ճանապարհային երթևեկության կանոնները» խմբակի խմբակավարի պաշտոնը կարող է զբաղեցնել սույն կետով սահմանված որակավորման պահանջներին համապատասխանող անձը, որն ունի վարորդական վկայական և վերջին տասը տարվա ընթացքում ավտոմեքենա վարելու առնվազն հինգ տարվա գործնական փորձ, ինչպես նաև ճանապարհային երթևեկության կանոնների վերաբերյալ վերապատրաստման դասընթաց անցած լինելու մասին վկայական:».: 
Նպատակահարմար է առաջարկվող դրույթից հանել «վերջին տասը տարվա ընթացքում ավտոմեքենա վարելու առնվազն հինգ տարվա գործնական փորձ» պահանջը, քանի որ դրա փաստացի առկայությունը և տևողությունը հնարավոր չէ օբյեկտիվորեն ստուգել կամ հավաստել համապատասխան փաստաթղթային հիմքով։

	Ընդունվել է:



	
	
	



